****

Lehdistötiedote

Helsinki, 18.8.2020

**Brotherin uudet kannettavat kuitti- ja tarratulostimet  
kestävät käyttöä tien päällä**

**Brotherin uusien ja lujatekoisten kuitti- ja tarratulostimien kohderyhmää ovat esimerkiksi myymälät, ravintolat, varastot sekä kuljetus- ja palveluala. Tulostimissa on eri liitäntävaihtoehtoja, ne on helppo ottaa mukaan ja ne soveltuvat jopa 80 mm levyiseen tulostukseen.**

Tulostimia ajatellaan usein isokokoisina toimistolaitteina joko pöydän päällä tai työhuoneen nurkassa, jossa ne vievät vähemmän tilaa. Näin ei kuitenkaan tarvitse olla. Brotherin kuitti- ja tarratulostimet ovat kannettavia, joten ne kulkevat helposti mukana laukussa. Ne soveltuvat eri työtehtäviin esimerkiksi vähittäiskaupassa, varastoissa ja palvelualalla, jossa ne ovat korvaamaton työkalu arjessa.

Brotherin lujatekoisen RJ-sarjan neljä uutta mallia sopivat kaikenlaiseen langattomaan tulostukseen tien päällä tarroista hintalappuihin ja pysäköintisakoista kuitteihin. Tulostimet kestävät myös kosteutta, kolahduksia ja iskuja.

Brotherin uusista kuitti- ja tarratulostimista kahdella mallilla (RJ-2035B ja RJ-2055WB) voi tulostaa 58 mm:n levyisiä tulosteita, kun taas toiset kaksi mallia (RJ-3035B ja RJ-3055WB) tulostavat jopa 80 mm:n levyisiä tulosteita.

”Pienten kannettavien kuitti- ja tarratulostimien kysyntä on vahvassa kasvussa, ja käyttäjät haluavat niiden olevan räätälöitävissä erilaisiin työtehtäviin mutta samalla olevan niin joustavia, että niitä voidaan käyttää eri aloilla. Neljä uutta RJ-mallia ovat juuri tällaisia tulostimia, joille on kysyntää”, selittää Mikko Pulkkinen, Nordic Sales Manager, Brother Finlandilta.

Brotherin uudet kuitti- ja tarratulostimet tulostavat jopa 101,6 mm sekunnissa (ips) hyvällä tarkkuudella (203 dpi). Ne hallitsevat useimpia tulostuskieliä, ja niissä kaikissa on Bluetooth. RJ-2055WB- ja RJ-3055WB-malleissa on myös Wi-Fi-yhteys.

Tulostimien mukana toimitetaan olkahihna, vyökiinnike ja litiumioniakku. Lisäksi lisävarusteena on ostettavissa autoadapteri liikkuville työntekijöille esimerkiksi palvelu- ja jakelualoilla sekä pysäköinninvalvonnassa.

Brotherin uudet RJ-sarjan kuitti- ja tarratulostimet kestävät kosteutta ja pölyä IP54-luokituksen mukaisesti, ja ne kestävät pudotuksen 2,5 metristä rikkoutumatta (kun laite on lisävarusteena hankittavassa iskua vaimentavassa suojalaukussa).

**Suositushinnat ja saatavuus**

Uusia pieniä RJ-malleja myyvät Brotherin jälleenmyyjät Suomessa.

Brother RJ-2035B:n verollinen suositushinta on 446 €

Brother RJ-2055WB:n verollinen suositushinta 599 €

Brother RJ-3035B:n verollinen suositushinta on 650 €

Brother RJ-3055WB:n verollinen suositushinta on 825 €

**Lisätiedot:**Brother Finland, Brother Nordic A/S Tanska, sivuliike Suomessa  
Mikko Pulkkinen, Nordic Sales Manager (Corporate Business), Country Sales Manager, 050 331 8868, [mikko.pulkkinen@brother.fi](mailto:mikko.pulkkinen@brother.fi)

**Brother lyhyesti**

Brother Nordic A/S on Pohjoismaiden johtava tulostintoimittaja. Yritys on Brother-tulostimien, -monitoimilaitteiden, -ohjelmistojen, -skannerien, -mobiiliratkaisujen ja -tarratulostimien yksinoikeudellinen maahantuoja. Brother tarjoaa laadukkaita ja suorituskykyisiä huippuluokan tuotteita kilpailukykyiseen hintaan. Monet Brotherin tuotteista ovat tuoteryhmänsä markkinajohtajia. Brotherin tuotteita myy ja jakelee laaja jälleenmyyjä- ja jakelijaverkosto. Brother Nordic A/S:llä on yhteensä 80 työntekijää Suomessa, Ruotsissa, Norjassa ja Tanskassa. Lisätietoa osoitteissa www.brother.fi ja www.brother.com.